25/09/2020 | Administración LocalMunicipal
Arteixo
Persoal
Convocatoria e bases reguladoras para cobertura en propiedade de tres prazas de persoal laboral fixo de conserxes do Concello de Arteixo

CONVOCATORIA E BASES REGULADORAS PARA A COBERTURA EN PROPIEDADE DE TRES PRAZAS DE PERSOAL LABORAL FIXO DE CONSERXES DO CONCELLO DE ARTEIXO 1. Obxeto. É obxecto da presente, a regulación do proceso selectivo a través do procedemento de concurso-oposición, para cobertura en propiedade de tres prazas de persoal laboral fixo de conserxes adscritos/as a centros sociais, correspondentes ao grupo V do Convenio de persoal laboral do Concello de Arteixo, grupo AP en equivalencia, correspondentes á OEP 2017 (BOP de A Coruña n.º 99, do 29 de maio de 2017). As principais funcións son: * Mantemento e control dos centros sociais de titularidade municipal * Atención ao público e aos grupos de usuarios destes centros sociais * Apoio nas actividades puntuais realizadas nos centros * Calquera outra función que poida considerarse propia do posto de traballo 2. Requisitos esixidos.2.1.–Para ser admitido/a á realización destas probas selectivas, os/as aspirantes deberán reunir os seguintes requisitos: 1. Nacionalidade: ter a nacionalidade española, sen prexuízo do disposto no artigo 57 do Real Decreto 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público.2. Capacidade: posuír a capacidade funcional para o desempeño das funcións que se deriven do posto por desempeñar.3. Idade: ter cumpridos os dezaseis anos de idade e non haber alcanzado a idade máxima de xubilación forzosa.4. Habilitación: non ter sido separado do servizo de calquera Administración Pública, de órganos constitucionais ou estatutarios das Comunidades Autónomas mediante expediente disciplinario, nin encontrarse en situación de inhabilitación absoluta ou especial para empregos ou cargos públicos por resolución xudicial, tanto para o acceso á función pública como para exercer funcións similares como persoal laboral sen que fose separado ou inhabilitado. No caso dos/as estranxeiros/as, non atoparse inhabilitado/a ou en situación equivalente nin ser sometido a sanción disciplinaria ou equivalente que impida, no seu Estado de orixe, o acceso ao emprego público nos mesmos termos que os dos españois.5. Titulación: estar en posesión dalgún dos seguintes títulos académicos ou en condiciones de obtelo na data en que remate o pazo de presentación de instancias: Graduado en ESO ou equivalente (equivalencias segundo o previsto na Orde EDU/1603/2009 de 10 de xuño do Ministerio de Educación e concordantes). Os/as aspirantes con titulacións obtidas no estranxeiro deberán estar en posesión da correspondente credencial de homologación ou, no seu caso, do correspondente certificado de equivalencia. Este requisito non será de aplicación aos/ás aspirantes que obtiveran o recoñecemento da súa cualificación profesional no ámbito das profesións reguladas ao amparo das disposicións de dereito comunitario.6. Posuír un título acreditativo do nivel de coñecemento da lingua galega CELGA III, equivalente ou superior. Os/as aspirantes que non a acrediten deberán superar unha proba de coñecemento da lingua galega.2.2.–Os requisitos establecidos deberán posuírse no momento de finalizar o prazo de presentación de solicitudes e manterse durante todo o proceso selectivo ata o momento da toma de posesión como funcionario de carreira.3. Instancias e prazos de presentación. As instancias solicitando tomar parte no proceso selectivo dirixiranse á Alcaldía-Presidencia. Presentaranse no Rexistro Xeral do Concello no modelo debidamente cumprimentado, ou na sede electrónica ou poderán presentarse en calquera das formas determinadas na Lei 39/2015, do 1 de outubro, do Procedemento Administrativo Común das Administracións Públicas. O prazo de presentación de instancias será de 20 días naturais contados desde o seguinte ao da publicación do anuncio da convocatoria no BOE, toda vez se teñan publicadas as presentes bases reguladoras no BOP de A Coruña e anuncio de convocatoria no DOG. Complementariamente, as bases publicaranse na web municipal aos meros efectos informativos, sen que tal publicidade sirva para determinación algunha de prazos de presentación de instancias. Para ser admitido/a e, no seu caso, tomar parte nas probas selectivas correspondentes, os/as aspirantes deberán manifestar nas súas solicitudes de participación que reúnen todas e cada unha das condicións esixidas, referidas sempre á data de expiración do prazo de presentación. Á instancia acompañarase inescusablemente da seguinte DOCUMENTACIÓN: – DNI (no seu defecto, resgardo do DNI, pasaporte ou carné de conducir). – Titulación requerida – Declaración xurada específica dos requisitos contemplados na Base 2.ª. 4.º) ou, no seu caso, declaración contida no Modelo de Instancia adxunto ás presentes bases – Currículo vitae segundo esquema do baremo de méritos establecido nas presentes bases con copia de todos os méritos académicos e profesionais. Os méritos profesionais deberán acreditarse con copia dos contratos de traballo mais o Informe de Vida laboral ou, no caso de Administracións Públicas, copia do contrato e/ou acta de nomeamento e Certificado expedido polo Fedatario público da Administración no que deberá reflectirse o grupo/subgrupo da praza desempeñada, cómputo de datas e especificación da xornada (completa ou parcial). – Copia do CELGA III, título de iniciación ou titulación equivalente, aos efectos de exención de realización de proba de galego. – Carta de pagamento de ter aboado os dereitos de exame nos servizos económicos municipais (Tesourería) ou copia compulsada do xustificante de ingreso nas contas municipais designadas (que serán facilitadas telefonicamente aos/ás interesados/as). En ningún caso a presentación e pago da taxa por dereitos de exame suporá substitución do trámite de presentación de instancia. Asemade a ausencia de xustificante do abono dos dereitos de exame, dentro do prazo de presentación de instancias, non poderá ser obxecto de subsanación, determinando a exclusión do/a aspirante. Quedarán exentos/as do pagamento das taxas de dereito de exame, aqueles/as aspirantes que acrediten minusvalía e/ou situación de desemprego de longa duración (a tal efecto deberá aportarse xunto coa instancia o certificado de minusvalía superior ao 33% ou certificado do INEM de estar en situación de desemprego durante 1 ano ou mais tempo) segundo a Ordenanza fiscal n.º 11 do Concello de Arteixo.2.2. Os dereitos de exame establécense en 9,04 € e só serán devoltos a quen non fora admitido/a ao proceso selectivo por non reunir os requisitos esixidos no epígrafe 2.º das presentes bases, isto é, unicamente a aqueles/as aspirantes que resulten excluídos/as na listaxe definitiva.4. Admisión de aspirantes. Expirado o prazo de presentación de instancias a Alcaldía-Presidencia ditará Resolución pola que se declarará aprobada a listaxe provisional de admitidos/as e excluídos/as con indicación, se é o caso, dos motivos de exclusión e do prazo para a corrección da documentación que, segundo os termos da Lei 39/2015 é de 10 días hábiles dende a publicación no BOP de A Coruña e no taboleiro de edictos da Casa do Concello da aprobación da listaxe provisional. Complementariamente e aos únicos efectos informativos, a listaxe provisional publicarase na páxina web municipal. Na listaxe provisional de aspirantes admitidos/as e excluídos/as, tamén designarase nominativamente aos membros integrantes do Tribunal seleccionador. No caso de non existir aspirantes excluídos/as, poderase elevar a definitiva a listaxe provisional na mesma resolución. Publicarase no BOP, taboleiro de edictos da Casa do Concello, así como na sede electrónica e complementariamente aos meros efectos informativos na páxina web municipal, a relación definitiva de aspirantes admitidos/as e excluídos/as e o lugar, día e hora de comezo das probas selectivas. Esta publicación será determinante para os efectos de posibles impugnacións e recursos, de conformidade co previsto na lei. Comezado o proceso selectivo, a publicación dos sucesivos anuncios para a celebración das probas restantes, así coma a listaxe dos/as aspirantes aprobados/as en cada exercicio, efectuarase no taboleiro de edictos da Casa do Concello e web municipal.5. Tribunal cualificador.5.1. No Decreto da Alcaldía de aprobación da listaxe provisional, determinarase nominativamente a composición do tribunal cualificador, con titulares e suplentes, aos efectos dos supostos de abstención/recusación dos membros designados.5.2. O tribunal cualificador nomearase de conformidade co artigo 55.1. c) e d) e art.60 do Texto Refundido da Lei 7/2007 do Estatuto do Empregado Público, así como garantindo a competencia técnica, nivel de titulación e paridade na súa composición, de conformidade ao establecido na Lei de Igualdade do Home e da Muller e estará composto do seguinte xeito:  Presidente/a: persoal funcionario de carreira ou persoal laboral fixo do corpo técnico (A1-A2) preferentemente do Concello de Arteixo ou doutra administración local (titular e suplente)  Secretario/a, quen actuará con voz e voto: o/a secretario/a da Corporación ou funcionario da Corporación que lle substitúa (titular e suplente)  Vogais: tres vogais, sendo funcionario de carreira ou persoal laboral fixo do Concello de Arteixo ou doutra Administración local (titulares e suplentes) O tribunal poderá dispoñer da incorporación de asesores especialistas cando as circunstancias así o aconsellen, os que actuarán con voz e sen voto. Os membros do tribunal deberán absterse de intervir, notificándoo á autoridade convocante, cando concorran neles algunhas das circunstancias previstas no artigo 23 da Lei 40/2015, do 1 de outubro, de Réxime Xurídico do Sector Público. Así mesmo, os/as interesados poderán promover a recusación de acordo co sinalado no artigo 24 da citada norma.5.3. O tribunal non poderá constituírse nin actuar sen a asistencia, cando menos, de tres dos seus membros, sendo preceptiva a asistencia do Presidente e do Secretario, titular ou suplente.5.4. O tribunal resolverá por maioría de votos dos seus membros presentes tódalas dúbidas e propostas que xurdan para aplicación das normas contidas nestas bases e estará facultado para resolver as cuestións que se poidan suscitar durante o proceso selectivo, así como adoptar as medidas necesarias que garantan a debida orde do concurso-oposición en todo o que non estea previsto nas Bases.5.5. Os acordos adoptados polo tribunal cualificador serán impugnables nos supostos e na forma establecida pola Lei 39/2015, do 1 de outubro. Os membros do tribunal terán dereito a asistencias pola súa participación nas sesións do Tribunal de acordo co disposto no artigos 1.1d) e 27.1b), 29 e 30 e Anexo IV do RD 462/2002, do 24 de maio, sobre indemnizacións por razón do servizo.5.6. Na Resolución de aprobación da listaxe definitiva entenderanse resoltas (estimadas/desestimadas) as solicitudes de enmenda/subsanación, así como as solicitudes de recusación/abstención dos membros da Tribunal de valoración, de ser o caso.6.–Contido do proceso selectivo, forma de desenvolvemento e sistema de cualificación. Desenvolvemento do proceso selectivo: o proceso selectivo a través de procedemento de concurso-oposición, consistirá nunha fase de oposición (60%), previa a do concurso (40%) á que únicamente accederán os/as aspirantes aptos na fase de oposición.6.1. FASE DE OPOSICIÓN: CARÁCTER ELIMINATORIO 6.1.1. Desenvolvemento da fase de oposición: a) Os/as aspirantes serán convocados para cada exercicio en chamamento único, e serán excluídos/as do proceso selectivo quen non compareza, salvo casos de forza maior debidamente xustificados e apreciados discrecionalmente polo tribunal. b) A orde de actuación dos/as opositores/as naqueles exercicios ou probas que non podan realizarse conxuntamente, iniciarase alfabeticamente por aqueles cuxo primeiro apelido comece pola letra «Q», de conformidade co previsto na Resolución do 15 de marzo de 2019, da Secretaría de Estado de Función Pública, pola que se publica o resultado do sorteo a que se refire o Regulamento xeral de ingreso do persoal ao servizo da Administración do Estado (BOE n.º 66 de 18/03/2019). c) Unha vez comezado o proceso selectivo, os anuncios de celebración dos exercicios faranse públicos no taboleiro de edictos da Casa do Concello e, complementariamente, na web municipal e na sede electrónica cunha antelación que posibilite que dende a total conclusión dun exercicio ou proba ata o comezo do seguinte deberá transcorrer un pazo mínimo de 48 horas. Cando o tribunal o considere conveniente, poderá acordar a celebración de varios exercicios nunha mesma xornada, concedéndolle aos/ás opositores/as un descanso mínimo de trinta minutos entre a celebración destes. d) En calquera momento do proceso selectivo os órganos competentes de selección poderán requirir aos opositores para que acrediten a súa identidade. Non obstante, os exercicios da fase de oposición realizaranse con código de anonimato e) Se en calquera momento do proceso selectivo chegara a coñecemento do tribunal que algún/ha dos/as aspirantes non cumpre tódolos requisitos esixidos pola presente convocatoria, previa audiencia do/a interesado/a, deberá propoñer a súa exclusión ao Sr. alcalde, indicando as inexactitudes ou falsidades formuladas polo/a aspirante na solicitude de admisión a estas probas selectivas, aos efectos procedentes. f) Concluído cada un dos exercicios da oposición, o tribunal fará pública, no taboleiro de edictos da Casa do Concello e na web municipal, a relación de aspirantes que acadaran o mínimo establecido para superalo con indicación da puntuación (no caso de exercicios eliminatorios) ou ben a cualificación obtida (no caso de exercicios non eliminatorios), podendo publicarse nome e apelidos parciais ou DNI parcial ou código de anonimato dos/as aspirantes presentados/as. g) O tribunal adoptará as medidas necesarias para garantir que os exercicios que teñan que ser corrixidos directamente polo tribunal sexan corrixidos sen que se coñeza a identidade dos/as aspirantes. O tribunal excluirá a aqueles/as candidatos/as en cuxos exercicios figuren marcas ou signos que permitan coñecer a identidade do/a opositor/a. A tal efecto, unha vez efectuada a corrección dos exercicios indicados, procederase por parte do tribunal á apertura dos sobres pechados que permitan asociar a cada aspirante co seu código identificativo. h) Os exercicios que se celebren por escrito poderán ser lidos publicamente, se así o acorda o tribunal cualificador. Como norma xeral, establecerase un prazo de tres días hábiles, contados dende a data de publicidade das cualificacións dos distintos exercicios, para solicitar revisión de exámenes realizados ou para presentar reclamaciones sobre cualificaciones outorgadas polo tribunal. Todo esto sen prexuízo do establecido legalmente na base final sobre impugnacións das actuacións do tribunal e sen que isto implique paralización ou suspensión do proceso selectivo, salvo que o tribunal así o considere para maior seguridade xurídica do procedemento. Con carácter xeral en todos os exercicios da fase de oposición teranse en conta as normas de dereito positivo relacionadas no temario que estea en vigor no momento de publicación da relación definitiva de aspirantes admitidos/as. Coa fin de respectar os principios de publicidade, transparencia, obxectividade e seguridade xurídica que deben rexer o acceso ao emprego público, o tribunal deberá cualificar os exercicios dos/as aspirantes de acordo cos criterios de corrección e os baremos de puntuación establecidos nesta convocatoria e, no suposto de desenvolver os mesmos, deberá acreditar o coñecemento destes por parte dos/as aspirantes con carácter previo á realización dos exercicios.6.2.2. Exercicios da fase de oposición: A oposición constará de 3 exercicios, todos eles obrigatorios e eliminatorios dos deles, de modo que non poderán pasar ao seguinte exercicio os/as aspirantes que non acaden a cualificación mínima establecida para cada un deles. A puntuación máxima que se poderá acadar na fase de oposición será de 60 puntos.1.º EXERCICIO: EXAME TEÓRICO (obrigatorio e non eliminatorio) DE 0 A 20 PUNTOS. EXAME TEÓRICO: puntuarase de 0 a 20 puntos: consistirá na realización dun exercicio tipo test de 50 preguntas mais 5 de reserva, con respostas alternativas, das que unicamente unha é correcta, relacionadas co temario anexo á presente convocatoria e Bases (Anexo I). As respostas correctas puntuarán 0,40 puntos, as respostas erradas descontarán 0,20 puntos e as non contestadas ou en branco, non descontarán. O tempo máximo para realización deste exercicio será de 60 minutos, podendo o Tribunal determinar tempos inferiores.2.º EXERCICIO: EXAME PRÁCTICO (obrigatorio e eliminatorio) DE 0 A 40 PUNTOS, sendo necesario acadar 20 puntos. EXAME PRÁCTICO: puntuarase de 0 a 40 puntos, sendo necesario acadar un mínimo de 20 puntos, dado o carácter eliminatorio. Consistirá na realización dun exame práctico relacionado coas funcións e nivel de dificultade propias das prazas convocadas e/ou co temario anexo á convocatoria (Anexo I), na que os/as aspirantes desenvolverán por escrito un exame composto por 5 preguntas/supostos curtos de índole teórico-práctica. Cada unha das preguntas cualificarase de 0 a 8 puntos máximo, sendo necesario acadar un mínimo de 20 puntos para superar o exercicio. Ademais neste exercicio, valorarase a capacidade de análise e a aplicación razoada dos coñecementos teóricos á resolución dos problemas prácticos plantexados. O tribunal queda competencialmente capacitado para desenvolvemento dos criterios xerais de avaliación referidos nestas bases, o que será posto en coñecemento dos/as aspirantes con carácter previo á realización do exercicio. O tempo máximo de realización deste exercicio será de dúas horas, quedando o tribunal capacitado para determinar á lectura do exercicio toda vez rematado o tempo de realización se así o estima oportuno. No suposto de que algún/ha aspirante non proceda á lectura, no suposto de que o tribunal determine a mesma, a cualificación do exercicio será directamente Non Apto, sen mais avaliación.3.º EXERCICIO: EXAME DE LINGUA GALEGA (obrigatorio e eliminatorio). Cualificarase como apto/non apto. A proba de coñecemento da lingua galega consistirá nunha tradución escrita dun texto en lingua castelá á lingua galega, durante un tempo máximo de 30 minutos. O texto a traducir terá un máximo de 100 palabras e considerarase non apto a quen cometa 10 erros (de tradución, de gramática e/ou de acentuación). Non se permitirá preparación previa nin apoio documental ou bibliográfico. As persoas aspirantes que acrediten, con carácter previo e da maneira normativamente establecida, o coñecemento da lingua galega, daráselles por superada esta proba coa cualificación de “apto”, para o que se lles esixirá o título CELGA III ou equivalente -iniciación- de acordo coa Orde da Consellería de Presidencia, Administracións Públicas e Xustiza, do 16 de xullo de 2007, na que se regulan os certificados oficiais acreditativos dos niveis de coñecemento da lingua galega (CELGA), art.2.4.6.2. FASE DE CONCURSO: CARÁCTER NON ELIMINATORIO. BAREMO DE MÉRITOS. Os/as aspirantes aptos na fase de oposición, pasarán á fase de concurso. A puntuación máxima posible nesta fase de concurso é de 40 puntos, de conformidade ao seguinte baremo: FORMACIÓN (ata un máximo de 10 puntos, non sendo resultado das puntuacións máximas dos diferentes epígrafes): Unicamente serán valorados aqueles méritos formativos relacionados coa praza convocada e/ou coa Administración Pública, e realizados por centros homologados, colexios profesionais, sindicatos, Administracións Públicas e similares acreditados oficialmente. No suposto de non figurar o número de horas lectivas (ou conversión de equivalencia, exemplo: créditos) os cursos non serán valorados. No caso de cursos de informática non serán tidos en conta aqueles propios de informática de usuario, así como tampouco aqueles con máis de 10 anos de antigüidade. A valoración dos distintos cursos é excluínte, de xeito que non poderá valorarse dúas veces un único curso/título nin poderán valorarse fraccionadamente, isto é, non serán valorados independentemente os cursos que formen parte dos créditos para obtención dunha titulación académica. – Por formación relacionada directamente coas funcións e competencias profesionais propias das prazas convocadas, adscritas aos servizos sociais municipais: 0,25 puntos por cada 20 horas acumuladas, sumando tódolos cursos correspondentes a este apartado, ata un máximo de 6 puntos. – Por formación específica en prevención de riscos laborais, primeiros auxilios e outra formación de carácter transversal como políticas de igualdade, etc.: 0,15 por cada 20 horas acumuladas, sumando tódolos cursos correspondentes a este apartado, ata un máximo de 2 puntos – Por outra formación relacionada con calquera ámbito da Administración Pública: 0,05 puntos por cada 20 horas acumuladas sumando tódolos cursos correspondentes a este apartado, ata un máximo de 2 puntos. EXPERIENCIA PROFESIONAL (ata un máximo de 30 puntos). As puntuacións de cada apartado do epígrafe de experiencia laboral son independentes, pero en ningún caso poderá acadarse coa suma de ambos apartados unha puntuación superior ao máximo de 30 puntos establecido: – Por experiencia profesional en postos de Conserxe, grupo AP que o convocado na Administración Pública: 1 punto por cada 6 meses acumulados – Por outra experiencia profesional noutras categorías profesionais na Administración pública: 0,50 puntos por cada 6 meses acumulados – Por experiencia profesional en postos de igual natureza e similares funcións que a praza convocada, Conserxe, na empresa privada: 0,10 puntos por cada 6 meses acumulados As puntuacións de cada apartado outorgaranse sumando todos os meses de experiencia, divindindo entre 6 e multiplicando pola puntuación correspondente de cada apartado cun máximo de dous decimais. A puntuación da experiencia profesional referida anteriormente está referida a xornada completa, sendo que no suposto de xornada parcial, outorgarase a puntuación proporcional correspondente.7. Cualificación final e proposta contratación. A puntuación final das probas selectivas, aos efectos de ordenación dos/as opositores/as na relación de aprobados virá determinada pola suma total das cualificacións obtidas en cada un dos exercicios obrigatorios da fase de oposición mais a puntuación obtida na fase de concurso. O tribunal non poderá declarar que supera o proceso selectivo un número superior de aspirantes que o número de prazas convocadas (tres) pero non obstante, elaborarase unha listaxe de prelación de aspirantes ordenada segundo as cualificacións finais do proceso selectivo para supostos de renuncia, baixa voluntaria e/ou cobertura temporal de vacantes exclusivamente da categoría das prazas convocadas. No suposto de que non aproben tres aspirantes o proceso selectivo, o tribunal poderá declarar desertas unha ou varias das prazas convocadas e no suposto de que ningún/ha aspirante aprobe, declarará deserta a convocatoria. En caso de empate nas cualificacións finais, a orde establecerase atendendo á maior puntuación obtida na fase de oposición. De persistir o empate prevalecerá o/a aspirante coa maior puntuación no exercicio práctico (suposto práctico). No suposto de persistir o empate, polo/a aspirante coa maior puntuación no primeiro exercicio, e se isto non fora suficiente, no segundo e primeiro, por esta orde, e de persistir o empate resolverase pola orde alfabética a que se refire a base 6.1.1. A publicación da listaxe ordenada de aspirantes segundo cualificacións finais será exposta no taboleiro de edictos da Casa do Concello e na web municipal e, no prazo de 3 días hábiles seguintes á publicación, poderanse presentar reclamacións ou alegacións ás mesmas. Rematado o prazo de exposición referido, o tribunal cualificador resolverá as reclamacións/alegacións presentadas elevando a proposta de cualificacións finais e de proposta de contratación dos/as tres aspirantes que acaden as tres primeiras posicións, á Alcaldía-Presidencia, que resolverá proposta final de contratación como persoal laboral fixo, á maior brevidade.8. Presentación de documentación e formalización de contratos. O/as aspirantes proposto/as deberá presentar dentro do prazo máximo de 20 días naturais (a contar desde o día seguinte a aquel en que se fixo pública a listaxe final de puntuacións coa propostas de nomeamento/contratación), os documentos acreditativos de reunir todos e cada un dos requisitos que se esixen para tomar parte na selección, así como toda a documentación requirida polo Departamento de Persoal co fin de efectuar a contratación na modalidade de indefinidos, persoal laboral fixo de Conserxe desta Administración. Estarán exentos/as, se tivesen relación anterior con esta Administración Local, da xustificación documental, aqueles/as que o tivesen demostrado para obter o seu anterior nomeamento/contrato. Os/as aspirantes que dentro do prazo sinalado, agás nos casos de forza maior, non presentasen a documentación esixida, non poderán ser contratados, sen prexuízo da responsabilidade en que houbesen podido incorrer por falsidade dimanante da solicitude para participar no concurso-oposición. Nos casos nos que non se proceda á efectiva realización do contrato sen que exista causa xustificada, entenderase que o/a aspirante renuncia, decaendo en todos os seus dereitos. Neste suposto, o alcalde-presidente formulará proposta de contratación a favor do/a seguinte candidato/a segundo a orde de prelación de puntuacións totais do proceso selectivo.9. Norma final, lexislación aplicable e réxime recursos Estas bases, a súa convocatoria e cantos actos administrativos deriven das mesmas, así coma as actuacións do tribunal, poderán ser impugnadas polos interesados nos casos e na forma establecidos pola Lei de Réxime das Administracións Públicas e do Procedemento Administrativo Común. O tribunal queda facultado para resolver as dúbidas que se presentaren e tomar os acordos necesarios para a boa orde do proceso selectivo, en todo canto non estea previsto nestas bases. A lexislación aplicable ao presente procedemento é a seguinte: – RDL 5/2015, do 30 de outubro, do Texto Refundido do EBEP. – Lei 30/1984, do 2 de agosto, de Medidas para a Reforma da Función Pública (naquelas disposicións aínda vixentes e que sexan básicas). – Lei 7/1985, do 2 de abril, Reguladora das Bases de Réxime Local. – Texto Refundido das disposicións legais vixentes en materia de réxime local, aprobado por Real Decreto Lexislativo 781/1986, do 13 de xuño (naquelas disposicións básicas). – Lei 2/2015, do 29 de abril, de Emprego Público de Galicia. – Lei 5/1997, do 22 de xullo, da Administración Local de Galicia. – Texto Refundido da Lei de Igualdade das Mulleres de Galicia. – Real Decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local. – Real Decreto 364/1995, do 10 de marzo, polo que se aproba o Regulamento Xeral de Ingreso do Persoal ao Servizo da Administración do Estado e demais disposicións aplicables. – Lei 53/1984, 26 de decembro, de Incompatibilidades do Persoal ao Servizo das Administracións Públicas. – Lei 39/2015, do 1 de outubro, de Procedemento Administrativo Común das Administracións Publicas e Lei 40/2015, do 1 de outubro, de Réxime xurídico do Sector Público. – As presentes bases, así como cantas actos administrativos se deriven delas e da actuación do tribunal, poderán ser impugnados polos interesados nos casos e na forma establecida na Lei 39/2015, do 1 de outubro, de Procedemento administrativo Común das Administracións Publicas e Lei 40/2015, do 1 de outubro, de Réxime Xurídico do Sector Público. ANEXO MODELO INSTANCIA D./D.ª., con DNI núm., con enderezo., C. P., localidade., e teléfono de contacto. e e-mail. EXPÓN: Que tendo coñecemento da apertura do prazo de presentación de instancias de 3 prazas de persoal laboral fixo de CONSERXE adscritas aos centros sociais do Concello de Arteixo Declarando explícitamente cumprir os requisitos establecidos nas Bases reguladoras da convocatoria e, ase mesmo, declarando non padecer enfermidade nin defecto físico que impida o normal desenvolvemento das funcións correspondentes a ditos postos e, non ter sido separado mediante expediente disciplinario do servizo de calquera das Administracións Publicas, nin estar inhabilitado para o desenvolvemento de funcións publicas por sentenza firme. E efectuando pola presente Declaración responsable da exactitude e veracidade da documentación que se aporta xunto á presente: 1.–DNI.2.–Titulación establecida como requisito de acceso.3.–Acreditación de coñecemento de lingua galega para exención de realización de proba de galego (CELGA III ou perfeccionamento ou equivalente). 4.–Curriculo vitae xunto coa documentación acreditativa dos méritos académicos e profesionais, de conformidade ao baremo contido nas presentes bases.5.–Acreditación de discapacidade, de ser o caso. Por todo o exposto SOLICITA: Sexa admitida esta instancia para participar na convocatoria de 3 prazas de persoal laboral fixo de CONSERXE adscritas aos centros sociais do Concello de Arteixo INFORMACIÓN SOBRE PROTECCIÓN DE DATOS. –De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é o CONCELLO DE ARTEIXO, con dirección PRAZA ALCALDE RAMÓN DOPICO, N.º 1, 15142 ARTEIXO (A CORUÑA). Os seus datos serán utilizados para o trámites estritamente necesarios relacionados coa súa solicitude O feito de que non nos facilite parte da información solicitada poderá supoñer a imposibilidade de prestarlle o servizo solicitado. Os datos facilitados conservaranse mentres non se solicite a supresión dos mesmos e durante o tempo necesario para dar cumprimento ás obrigacións administrativas derivadas da súa solicitude e, os mesmos poderán ser publicados nas listaxes resolutivas de admitidos, no Boletín Oficial correspondente, taboleiro de edictos municipal e páxina web. Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento. O CONCELLO DE ARTEIXO dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade na dirección PRAZA ALCALDE RAMON DOPICO, N.º 1, 15142, ARTEIXO (A CORUÑA), aportando copia do seu DNI. AO SR. ALCALDE-PRESIDENTE DO CONCELLO DE ARTEIXO ANEXO I TEMARIO 1. Constitución española. Estrutura. Principios xerais. Dereitos e deberes dos cidadáns.2. A Corona, o Rei e o Refrendo. A organización territorial do Estado. Cámaras lexislativas. Competencias e réxime de funcionamento.3. Lei Orgánica 1/1981, do 6 de abril, do Estatuto de Autonomía de Galicia.4. Lei 39/2015, do 1 de outubro, do Procedemento Administrativo Común das Administracións Públicas. Principios xerais.5. O acto administrativo, elementos constitutivos, requisitos e eficacia do acto. A revisión de oficio. A nulidade e anulabilidade do acto administrativo. Recursos administrativos.6. Lei 7/1985, do 2 de abril, Reguladora das Bases de Réxime Local e Real Decreto Lexislativo 781/1986, do 18 de abril, polo que se aproba o Texto Refundido das disposicións legais vixentes en materia de Réxime Local.7. Lei 27/2013, do 27 de decembro, de Racionalización e Sostenibilidade da Administración Local, de modificación da Lei de Bases 7/85, do 2 de abril.8. Competencias da Alcaldía-Presidencia e do Pleno nas entidades locais. A delegación competencial e a avocación.9. Competencias da Xunta de Goberno Local e dos demais órganos colexiados nas entidades locais.10. Real Decreto Lexislativo 5/2015, do 30 de outubro, do Texto Refundido da Lei do Estatuto Básico do Empregado Público. Tipoloxía de persoal e dereitos e deberes do persoal público.11. Lei 2/2015, do 29 de abril, do Emprego Público de Galicia. Situacións administrativas, permisos e licenzas do persoal público.12. A Lei 9/2017, do 8 de novembro, de Contratos do Sector Público: principios xerais.13. Orzamento municipal: estrutura e procedemento de aprobación.14. As Ordenanzas e Regulamentos. Elaboración e aprobación das Ordenanzas e Regulamentos, procedemento de elaboración, límites, control da potestade regulamentaria. A publicación das normas locais. Os bandos.15. Políticas de igualdade: Lei Orgánica 3/2007, do 22 de marzo, para a igualdade efectiva de mulleres e homes.16. Marco legal e principios xerais da Protección de Datos de Carácter Persoal na Administración Pública.17. O sistema galego de Servizos Sociais: principios xerais. Dereitos e deberes das persoas no sistema galego de servizos sociais.18. Regulamento do réxime interno dos centros sociais do Concello de Arteixo. BOP n.º 223 de 27 setembro de 2002 (www.arteixo.org.Ordenanzas non fiscais n.º 17). 19. Procesos metodolóxicos de dinamización e métodos activos. Centros de dinamización sociocultural. Características.20. Arteixo: características demográficas, poboacionais e económicas do termo municipal. Arteixo, 17 de setembro de 2020. Asdo.: Carlos Calvelo Martínez Alcalde-presidente